કડા (તા. વિસનગર)

કડા ભારત દેશના પશ્ચિમ ભાગમાં આવેલા ગુજરાત રાજ્યના ઉત્તર ભાગમાં આવેલા મહેસાણા જિલ્લામાં આવેલા કુલ ૧૦ (દસ) તાલુકાઓ પૈકીના એક એવા વિસનગર તાલુકામાં આવેલું એક ગામ છે. કડા ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, વરિયાળી, બાજરી, કપાસ, દિવેલી તેમ જ શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, શેઠ એમ.જે. સર્વોદય હાઇસ્કુલ, પંચાયતઘર, આંગણવાડી તેમ જ દૂધની ડેરી જેવી સવલતો ઉપલબ્ધ છે.

ગામમાં મહાદેવ, ગણપતિ, બોડિયા હનુમાન, સધિમાતા, ચામુંડા માતા, સિદ્ધેશ્વરી માતા, રવેચી માતા, ઉમિયા માતા, વગેરેનાં મંદિરો આવેલાં છે. સિદ્ધેશ્વરી માતાના મંદિરે દર ભાદરવી પૂનમના દિવસે મોટો મેળો ભરાય છે.

શ્રેણી:વિસનગર તાલુકો